**Likumprojekta “Grozījums Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ar likumprojektu paredzēts izdarīt grozījumus Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā (turpmāk – Likums), nosakot ārvalstī reģistrētu M1 un N1 kategorijas transportlīdzekļu ekspluatācijas nodokļa likmes Likuma 4.pantā minētajā apmērā  Likumprojekta mērķis ir līdzsvarot transportlīdzekļa ekspluatācijas nodokļa likmes par ārvalstīs reģistrētiem M1 un N1 kategorijas transportlīdzekļiem ar transportlīdzekļa ekspluatācijas nodokļa likmēm par Latvijā reģistrētiem transportlīdzekļiem.  Likumprojekts stāsies spēkā Oficiālo publikāciju un tiesiskās informācijas likumā noteiktajā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Komisijas 2020.gada 12.februāra formālais paziņojums pārkāpuma procedūras lietā Nr.2018/4178.  Ministru kabineta 2020.gada 2.jūnija sēdes protokollēmuma (protokols Nr.38 41.§) 5.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ārvalstī reģistrēta transportlīdzekļa ekspluatācijas nodokļa maksāšana tika noteikta ar 2016. gada 23.novembra likumu "Grozījumi Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā", kas stājas spēkā 2017. gada 1. janvārī.  Saskaņā ar Likuma 2. un 3.pantu ar transportlīdzekļa ekspluatācijas nodokli apliekamais objekts ir visi transportlīdzekļi, izņemot traktortehniku, tādas automobiļu piekabes un puspiekabes, kuru pilna masa nepārsniedz 3500 kilogramus, tramvaji, trolejbusi, bezceļu transportlīdzekļi, sniega motocikli, mopēdi un velosipēdi.  Transportlīdzekļa ekspluatācijas nodokļa maksātājs ir transportlīdzekļu un to vadītāju valsts reģistrā norādītais turētājs vai, ja turētājs nav norādīts, — transportlīdzekļa īpašnieks (valdītājs), kuram Latvijā ir reģistrēts vai tiek reģistrēts Likuma 2. pantā minētais ar nodokli apliekamais transportlīdzeklis vai kura īpašumā, turējumā vai valdījumā esošajam Likuma 2. pantā minētajam ar nodokli apliekamajam transportlīdzeklim Latvijā tiek izsniegtas tranzīta numura zīmes, vai persona, kuras deklarētā dzīvesvieta ir Latvijā un kura dalībai ceļu satiksmē izmanto ārvalstī reģistrētu M1 un N1 kategorijas automobili.  Transportlīdzekļa ekspluatācijas nodokļa likmes automobiļiem tiek aprēķinātas dažādi, proti, transportlīdzekļa ekspluatācijas nodokli par tādu vieglo automobili, kurš pirmo reizi reģistrēts pēc 2008. gada 31. decembra, maksā, piemērojot likmi atkarībā no automobiļa radītā oglekļa dioksīda (CO2) izmešu daudzuma gramos (g) uz vienu kilometru (km):  1) automobiļiem ar oglekļa dioksīda (CO2) izmešu daudzumu līdz 50 g uz vienu km — 0 euro;  2) automobiļiem ar oglekļa dioksīda (CO2) izmešu daudzumu no 51 g līdz 95 g uz vienu km — 12 euro;  3) automobiļiem ar oglekļa dioksīda (CO2) izmešu daudzumu no 96 g līdz 115 g uz vienu km — 48 euro;  4) automobiļiem ar oglekļa dioksīda (CO2) izmešu daudzumu no 116 g līdz 130 g uz vienu km — 84 euro;  5) automobiļiem ar oglekļa dioksīda (CO2) izmešu daudzumu no 131 g līdz 155 g uz vienu km — 120 euro;  6) automobiļiem ar oglekļa dioksīda (CO2) izmešu daudzumu no 156 g līdz 175 g uz vienu km — 144 euro;  7) automobiļiem ar oglekļa dioksīda (CO2) izmešu daudzumu no 176 g līdz 200 g uz vienu km — 168 euro;  8) automobiļiem ar oglekļa dioksīda (CO2) izmešu daudzumu no 201 g līdz 250 g uz vienu km — 264 euro;  9) automobiļiem ar oglekļa dioksīda (CO2) izmešu daudzumu no 251 g līdz 300 g uz vienu km — 408 euro;  10) automobiļiem ar oglekļa dioksīda (CO2) izmešu daudzumu no 301 g līdz 350 g uz vienu km — 552 euro;  11) automobiļiem ar oglekļa dioksīda (CO2) izmešu daudzumu no 351 g uz vienu km — 756 euro.  Transportlīdzekļa ekspluatācijas nodokli par tādu vieglo automobili, kurš ir aprīkots ar iekšdedzes dzinēju vai pēc savas konstrukcijas ir aprīkots ar iekšdedzes dzinēju un kā mehānisku dzinējspēku izmanto enerģiju no transportlīdzeklī glabātas elektroenerģijas vai dzinējspēka glabāšanas iekārtas (piemēram, akumulators, kondensators, spararats vai ģenerators) un kurš pirmo reizi reģistrēts pēc 2005.gada 1.janvāra, un par kuru transportlīdzekļa reģistrācijas apliecībā ir informācija par pilno masu, motora tilpumu un motora maksimālo jaudu, maksā, summējot nodokļa likmes atbilstoši vieglā automobiļa pilnai masai, motora tilpumam un motora maksimālajai jaudai, šādā apmērā:  1) par pilno masu kilogramos (kg):  a) līdz 1500 kg — 15 euro,  b) no 1501 kg līdz 1800 kg — 32 euro,  c) no 1801 kg līdz 2100 kg — 55 euro,  d) no 2101 kg līdz 2600 kg — 70 euro,  e) no 2601 kg līdz 3000 kg — 84 euro,  f) no 3001 kg līdz 3500 kg — 97 euro,  g) vairāk par 3500 kg — 110 euro;  2) par motora tilpumu kubikcentimetros (cm3):  a) līdz 1500 cm3 — 9 euro,  b) no 1501 cm3 līdz 2000 cm3 — 23 euro,  c) no 2001 cm3 līdz 2500 cm3 — 37 euro,  d) no 2501 cm3 līdz 3000 cm3 — 55 euro,  e) no 3001 cm3 līdz 3500 cm3 — 91 euro,  f) no 3501 cm3 līdz 4000 cm3 — 160 euro,  g) no 4001 cm3 līdz 5000 cm3 — 228 euro,  h) virs 5000 cm3 — 297 euro;  3) par motora maksimālo jaudu kilovatos (kW):  a) līdz 55 kW — 9 euro,  b) no 56 kW līdz 92 kW — 23 euro,  c) no 93 kW līdz 129 kW — 37 euro,  d) no 130 kW līdz 166 kW — 55 euro,  e) no 167 kW līdz 203 kW — 91 euro,  f) no 204 kW līdz 240 kW — 160 euro,  g) no 241 kW līdz 300 kW — 228 euro,  h) virs 300 kW — 297 euro.  Transportlīdzekļa ekspluatācijas nodokli par vieglo automobili, kurš nav minēts Likuma 4. panta 2.1 un trešajā daļā, maksā atbilstoši tā pilnai masai šādā apmērā:  1) līdz 1500 kg — 38 euro;  2) no 1501 kg līdz 1800 kg — 81 euro;  3) no 1801 kg līdz 2100 kg — 137 euro;  4) no 2101 kg līdz 2600 kg — 174 euro;  5) no 2601 kg līdz 3000 kg — 210 euro;  6) no 3001 kg līdz 3500 kg — 242 euro;  7) vairāk par 3500 kg — 274 euro.  Savukārt transportlīdzekļa ekspluatācijas nodokli par ārvalstī reģistrēta M1 un N1 kategorijas automobiļa izmantošanu ceļu satiksmē maksā persona, kuras deklarētā dzīvesvieta ir Latvijā un kura dalībai ceļu satiksmē izmanto ārvalstī reģistrētu M1 un N1 kategorijas automobili, atbilstoši automobiļa izmantošanas laikposmam:  1) par dienu — 10 euro;  2) par mēnesi — 250 euro;  3) par sešiem mēnešiem — 600 euro;  4) par gadu — 1000 euro.  Ārvalstī reģistrēta transportlīdzekļa nodokļa ieviešanas mērķi bija:  a) nodrošināt, ka, ievērojot vienlīdzības principus, par visiem transportlīdzekļiem, kas reģistrēti Latvijā vai kurus ceļu satiksmē Latvijā izmanto personas, kuras savu pastāvīgo dzīvesvietu deklarējušas Latvijā, tiek maksāts transportlīdzekļa ekspluatācijas nodoklis;  b) sekmēt, ka personas, kuras savu pastāvīgo dzīvesvietu deklarējušas Latvijā, tātad apliecinājušas savu pastāvīgu saikni ar Latviju, reģistrē Latvijā transportlīdzekļus, kurus šeit ikdienā izmanto ceļu satiksmē, īpaši ņemot vērā apstākli, ka šādai reģistrācijai nav ne tiesisku, ne faktisku šķēršļu.  Līdz 2017. gada 1. janvārim, ņemot vērā nodokļu sistēmu, bija vērojama pastiprināta tendence Latvijā ceļu satiksmē izmantotos transportlīdzekļus reģistrēt Lietuvā vai Igaunijā. Lai to novērstu, 2016. gada nogalē tika īstenota vieglo automobiļu un motociklu reģistrācijas nodokļa reforma, un veiktas izmaiņas transportlīdzekļa ekspluatācijas nodokļa iekasēšanas kārtībā, paredzot, ka transportlīdzekļa ekspluatācijas nodokļa likme tiks piemērota atkarībā no automobiļa radītā oglekļa dioksīda (CO2) izmešu daudzuma, tādējādi veicinot videi kaitīgu transportlīdzekļu lietošanas ierobežošanu, kā arī ieviests ārvalstī reģistrēta transportlīdzekļa ekspluatācijas nodoklis.  Likuma 9.1 panta sestā daļa nosaka, ka ārvalstī reģistrētam transportlīdzeklim ekspluatācijas nodokļa atvieglojumus vai atbrīvojumus no nodokļa samaksas nepiemēro, izņemot šā panta septītajā daļā minētos gadījumus. Attiecīgi Likuma 9.1 panta septītā daļa nosaka, ka ārvalstī reģistrēta transportlīdzekļa ekspluatācijas nodokli nemaksā par transportlīdzekli, kurš ir vai tiek reģistrēts diplomātiskās, konsulārās vai starptautiskās organizācijas pārstāvniecības vai tādas personas īpašumā, turējumā vai valdījumā, kurai ir diplomātiskās vai konsulārās privilēģijas, un Aizsardzības ministrijas un Nacionālo bruņoto spēku amatpersonas (darbinieka) vai karavīra īpašumā, valdījumā vai turējumā esošo ārvalstī reģistrētu automobili, ja tas reģistrēts valstī, kurā šī persona pilda dienesta vai darba pienākumus.  Ārvalstī reģistrēta transportlīdzekļa ekspluatācijas nodokļa iekasēšanas un administrēšanas kārtību nosaka Ministru kabineta 2012. gada 11. decembra noteikumi Nr. 858 "Transportlīdzekļa ekspluatācijas nodokļa un uzņēmumu vieglo transportlīdzekļu nodokļa maksāšanas kārtība".  Kā tika norādīts grozījumu sākotnējās ietekmes novērtējuma ziņojumā (anotācijā), līdz 2017. gada 1. janvārim spēkā esošā Ceļu satiksmes likuma 9. panta ceturtā daļa noteica, ka personai, kura ir Latvijas pilsonis vai nepilsonis, kā arī tāda personai, kura ir saņēmusi Latvijā izdotu reģistrācijas apliecību, pastāvīgās uzturēšanās apliecību vai uzturēšanās atļauju, aizliegts Latvijas teritorijā ceļu satiksmē vadīt ārvalstīs pastāvīgi reģistrētu vieglo automobili, izņemot likumā paredzētos gadījumus, kā, piemēram, ja persona vada vieglo automobili, ko iznomājis (izīrējis) ārvalstīs reģistrēts uzņēmējdarbības veicējs, kas nodarbojas ar autoiznomāšanu (autoizīrēšanu) vai persona strādā algotu darbu ārvalstīs vai mācās tādā mācību iestādē vai uzņēmumā, kurš atrodas ārvalstīs, vai ārvalstīs veic uzņēmējdarbību kā individuālais komersants vai pašnodarbinātā persona. Lai Ceļu satiksmes likumā paredzētajos gadījumos persona varētu Latvijas teritorijā ceļu satiksmē vadīt vieglo automobili, tai Ministru kabineta noteiktajos gadījumos VAS “Ceļu satiksmes drošības direkcija” bija jāsaņem atļauja piedalīties ceļu satiksmē, kas personai, kura ir Latvijas pilsonis vai nepilsonis, kā arī tādai personai, kura ir saņēmusi Latvijā izdotu reģistrācijas apliecību, pastāvīgās uzturēšanās apliecību vai uzturēšanās atļauju ļāva Latvijas teritorijā izmantot ārvalstī reģistrētu transportlīdzekli ne ilgāk kā 92 dienas gada laikā, bet atsevišķos gadījumos - līdz 3 gadiem. Ar grozījumiem Ceļu satiksmes likumā un Likumā tika mainīta esošā kārtība, paredzot, ka personai, kura ir Latvijas pilsonis vai nepilsonis, kā arī personai, kura ir saņēmusi Latvijā izdotu reģistrācijas apliecību, pastāvīgās uzturēšanās apliecību vai uzturēšanās atļauju, lai piedalītos ceļu satiksmē Latvijas teritorijā ar ārvalstīs pastāvīgi reģistrētu M1 un N1 kategorijas automobili, ir jāmaksā transportlīdzekļa ekspluatācijas nodoklis atbilstoši automobiļa izmantošanas laika periodam.  Saskaņā ar Eiropas Komisijas viedokli transportlīdzekļa ekspluatācijas nodokli piemēro pēc atšķirīgi aprēķinātām likmēm. Latvijā reģistrētiem transportlīdzekļiem nodokļa likmi parasti nosaka, vai nu pamatojoties uz CO2 emisijām (automobiļiem, kas pirmoreiz reģistrēti pēc 2008. gada 31. decembra), vai uz pilnmasu, motora darba tilpumu un maksimālo jaudu (automobiļiem, kas pirmoreiz reģistrēti pēc 2005. gada 1. janvāra), vai ņemot vērā tikai transportlīdzekļa pilnmasu (dažiem automobiļiem un kravas automobiļiem). Nodokli iekasē katru gadu un to aprēķina atkarībā no to mēnešu skaita, kuros transportlīdzeklis saglabāts reģistrā.  Savukārt transportlīdzekļiem, kas reģistrēti citā dalībvalstī un ko izmanto Latvijas iedzīvotājs, transportlīdzekļa ekspluatācijas nodokļa likmi nosaka, pamatojoties tikai uz lietošanas ilgumu Latvijas teritorijā attiecīgi vienu dienu, vienu mēnesi, sešus mēnešus vai vienu gadu.  Eiropas Komisijas ieskatā, paredzot tādu transportlīdzekļa ekspluatācijas nodokli, kurš salīdzinājumā ar to, kādu maksā par transportlīdzekļiem, kas reģistrēti Latvijā, ir lielāks tad, ja to maksā par citā dalībvalstī reģistrētajiem transportlīdzekļiem, kurus vada Latvijas iedzīvotāji un kuri nav paredzēti pastāvīgai izmantošanai galvenokārt Latvijā vai faktiski netiek šādā veidā izmantoti, Latvijas Republika nav izpildījusi pienākumus, kas tai paredzēti saskaņā ar Līguma par Eiropas Savienības darbību 21., 45., 49., 56. un 63. pantu.  Ievērojot minēto, likumprojekts paredz līdzsvarot transportlīdzekļa ekspluatācijas nodokļa likmes par ārvalstīs reģistrētiem M1 un N1 kategorijas transportlīdzekļiem ar transportlīdzekļa ekspluatācijas nodokļa likmēm par Latvijā reģistrētiem transportlīdzekļiem, nosakot attiecīgi likmes Likuma 4.pantā paredzētajā apmērā. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Ceļu satiksmes drošības direkcija”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz ārvalstī reģistrētu transportlīdzekļu ekspluatācijas nodokļa maksātājiem. |
| 2. | Tiesiskā regulējuma ietekme uz tautsaimniecību un administratīvo slogu | Ārvalstī reģistrētu transportlīdzekļu ekspluatācijas nodokļa maksātājiem turpmāk nodoklis būs jamaksā Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma 4.panta attiecīgajā daļā paredzētajā apmērā, tādā veidā līdzsvarot transportlīdzekļa ekspluatācijas nodokļa likmes par ārvalstīs reģistrētiem M1 un N1 kategorijas transportlīdzekļiem ar transportlīdzekļa ekspluatācijas nodokļa likmēm par Latvijā reģistrētiem transportlīdzekļiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 101 059 000 | -416 160 | 104 317 000 | -416 160 | 108 056 000 | -416 160 | -416 160 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 101 059 000 | -416 160 | 104 317 000 | -416 160 | 108 056 000 | -416 160 | -416 160 |
| 1.2. valsts speciālais budžets |  | 0 |  | 0 |  | 0 | 0 |
| 1.3. pašvaldību budžets |  | 0 |  | 0 |  | 0 | 0 |
| 2. Budžeta izdevumi |  | 0 |  | 0 |  | 0 | 0 |
| 2.1. valsts pamatbudžets |  | 0 |  | 0 |  | 0 | 0 |
| 2.2. valsts speciālais budžets |  | 0 |  | 0 |  | 0 | 0 |
| 2.3. pašvaldību budžets |  | 0 |  | 0 |  | 0 | 0 |
| 3. Finansiālā ietekme | 101 059 000 | -416 160 | 104 317 000 | -416 160 | 108 056 000 | -416 160 | -416 160 |
| 3.1. valsts pamatbudžets | 101 059 000 | -416 160 | 104 317 000 | -416 160 | 108 056 000 | -416 160 | -416 160 |
| 3.2. speciālais budžets |  | 0 |  | 0 |  | 0 | 0 |
| 3.3. pašvaldību budžets |  | 0 |  | 0 |  | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X | -416 160 |  | -416 160 |  | -416 160 | -416 160 |
| 5.1. valsts pamatbudžets | -416 160 | -416 160 | -416 160 | -416 160 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Transportlīdzekļa ekspluatācijas nodokļa (turpmāk - TEN) ieņēmumi par ārvalstī reģistrēta M1 un N1 kategorijas automobiļa izmantošanu ceļu satiksmē 2019. gadā ir 532 360 *euro*. Analizējot VAS “Ceļu satiksmes drošības direkcija” sniegto informāciju par ārvalstī reģistrēta transportlīdzekļa samaksāto TEN 2019. gadā, var pieņemt, ka 6972 šādi transportlīdzekļi maksās TEN vismaz par vienu mēnesi. Prognozētais TEN gada ieņēmumu samazinājums ir šāds:  6972 TL\*200 *euro*/12 mēn\*1 mēn – 532 360 *euro* = -416 160 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Nav. | | | | | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Saistītie tiesību aktu projekti | Pēc grozījumu izdarīšanas Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā nepieciešams grozīt Ministru kabineta 2012.gada 11.decembra noteikumus Nr.858 “Transportlīdzekļa ekspluatācijas nodokļa un uzņēmumu vieglo transportlīdzekļu nodokļa maksāšanas kārtība”. |
| Atbildīgā institūcija | Satiksmes ministrija. |
| Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta saskaņošanas procesā ievietots Satiksmes ministrijas tīmekļa vietnē 2020.gada 20.jūlijā <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests, valsts akciju sabiedrība „Ceļu satiksmes drošības direkcija”, Valsts policija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros. Projekta izpilde neietekmēs minēto institūciju funkcijas un uzdevumus, institūcijām pieejamos cilvēkresursus, kā arī saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Satiksmes ministrs T Linkaits

Vīza: Valsts sekretāre I.Stepanova